Author: NN_30
Last saved by: Goran Stojic

GRADONAČELNIK NIŠA NA SASTANKU U MINISTARSTVU GRAĐEVINARSTVA, SAOBRAĆAJA I INFRASTRUKTURE

O izgradnji Malčanske petlje

*Na sastanku je dogovoreno ubrzanje realizacije ovog projekta, koji će finansirati EBRD, jer će nakon završetka radova i otvaranja istočnog kraka Koridora 10, odnosno deonice od Proseka do Crvene reke, sadašnja trasa puta od Proseka do Malče biti zatvorena za saobraćaj

Gradonačelnik Niša, Darko Bulatović prisustvovao je sastanku u Ministarstvu građevinarstva, saobraćaja i infrastrukture sa predstavnicima Ministarstva, Koridora Srbije, Infrastrukture železnica Srbije i Evropske banke za rekonstrukciju i razvoj o izgradnji Malčanske petlje.

Završetak petlje, odnosno izgradnja deonice duge 1800 metara od Malče do Proseka, neophodna je, pre svega, u cilju povezivanja novog autoputa sa Niškom banjom i istočnim delom grada, ali i nove organizacije drumskog i železničkog saobraćaja, s obzirom da je na tom potezu planirana i trasa buduće pruge Niš-Dimitrovgrad, odnosno železničke obilaznice oko Niša.

Na sastanku je dogovoreno ubrzanje realizacije ovog projekta, koji će finansirati EBRD, jer će nakon završetka radova i otvaranja istočnog kraka Koridora 10, odnosno deonice od Proseka do Crvene reke, sadašnja trasa puta od Proseka do Malče biti zatvorena za saobraćaj.

LEG:ISTAKNUTA NEOPHODNOST IZGRADNJE DEONICE DUGE 1800 METARA:na sastanku i gradonačelnik Niša

(Projekat “Nišlije se uključuju u odlučivanje” sufinansiran iz budžeta grada Niša)